CELEX: 32019R0926
Language: ro
Date: 2019-06-03 00:00:00
Title: Regulamentul de punere în aplicare (UE) 2019/926 al Comisiei din 3 iunie 2019 privind clasificarea anumitor mărfuri în Nomenclatura combinată

6.6.2019   
               
               
                  RO
               
               
                  Jurnalul Oficial al Uniunii Europene
               
               
                  L 148/16
               
            
         REGULAMENTUL DE PUNERE ÎN APLICARE (UE) 2019/926 AL COMISIEI
         din 3 iunie 2019
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.
                  
               
                     (4)
                  
                  
                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
                  
               
                     (5)
                  
                  
                     Măsurile prevăzute de prezentul regulament sunt conforme cu avizul Comitetului Codului Vamal,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 iunie 2019.
            
               
                  Pentru Comisie,
               
               
                  Pentru Președinte,
               
               Stephen QUEST
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificare
                        (Cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        Un articol care măsoară aproximativ 160 × 54 × 38 cm și cântărește aproximativ 1,5 kg, alcătuit din două straturi de material textil asamblate împreună și o capitonare pe interior din poroplast. Partea interioară a țesăturii textile este acoperită cu material plastic.
                        Articolul are un suport pentru spate care constă dintr-un cadru flexibil de tije metalice care este parțial integrat în articol. Un buzunar de stocare este cusut pe marginea suportului pentru spate. Suportul pentru spate poate fi reglat în înălțime cu ajutorul unei curele cu o cataramă din plastic.
                        Articolul poate fi pliat pentru a fi transportat sau stocat. Are o curea de transport cusută la colțurile superioare ale suportului pentru spate și mai multe benzi de tip „velcro” pentru fixarea suportului pentru spate în timpul transportului sau al depozitării pe suprafața de șezut întins.
                        Este prezentat ca o saltea de camping sau ca o saltea de plajă.
                        A se vedea imaginea (*1).
                     
                     
                        6306 90 00 
                     
                     
                        Clasificarea se stabilește pe baza regulilor generale (RGI) 1, 3(b) și 6 de interpretare a Nomenclaturii combinate, precum și pe baza textului codurilor NC 6306  și 6306 90 00 .
                        Datorită materialului textil care constituie partea principală a suprafeței, materialul textil conferă articolului caracterul său esențial în sensul regulii generale de interpretare 3(b).
                        Având în vedere caracteristicile sale obiective (ușor, acoperit cu material plastic pentru protecție, instalat și împachetat rapid și ușor de transportat), articolul este conceput pentru uz în exterior, de exemplu pe terenuri de camping, la plajă etc. și pentru utilizare temporară (a se vedea, de asemenea, Notele explicative la Nomenclatura combinată pentru subpoziția 6306 90 00 ).
                        Clasificarea articolului la poziția 9404  ca articol de pat sau articole similare, cum ar fi salteaua, este exclusă, deoarece articolul nu este conceput pentru garnisirea unui pat și nu este similar cu salteaua sau cu alte articole similare.
                        În consecință, articolul trebuie clasificat la codul NC 6306 90 00  ca „alte articole de camping”.
                     
                  
               (*1)  Imaginea are caracter pur informativ.